สงครามระหว่างรัฐบาลของเม็กซิโกกับแก๊งค้ายาเสพติดต่าง ๆ

**สงครามยาเสพติดเม็กซิโก** (สเปน: *guerra contra el narcotráfico en México*) เป็นความขัดแย้งแบบไม่สมมาตรที่ยังดำเนินอยู่ ซึ่งเกิดขึ้นระหว่างรัฐบาลเม็กซิโกกับแก๊งค้ายาเสพติดจำนวนมากตั้งแต่ ค.ศ. 2006 เมื่อทหารเม็กซิโกเริ่มแทรกแซง โดยเป้าหมายหลักของรัฐบาลคือการลดสถานการณ์ความรุนแรงที่เกี่ยวข้องกับยาเสพติด รัฐบาลเม็กซิโกยืนยันว่าเป้าหมายหลักของพวกเขาคือการทำลายกลุ่มธุรกิจยาเสพติดที่มีอำนาจสูง มากกว่าการขัดขวางการลักลอบขนยาเสพติด ซึ่งเป็นหน้าที่ของเจ้าหน้าที่สหรัฐ

ถึงแม้ว่าองค์การค้ายาเสพติดของเม็กซิโกจะมีมาหลายทศวรรษ แต่อิทธิพลของพวกเขาก็ยังคงเพิ่มขึ้น หลังจากการสิ้นสุดของแก๊งค้ายากาลิและเมเดยินของโคลอมเบียในคริสต์ทศวรรษ 1990 แก๊งค้ายาเสพติดเม็กซิโกก็ได้เป็นผู้ครองตลาดยาเสพติดผิดกฎหมายในปัจจุบัน และใน ค.ศ. 2007 ได้มีการควบคุม 90 เปอร์เซ็นต์ของโคเคนที่เข้าสู่สหรัฐ การจับกุมผู้นำแก๊งค้ายาที่สำคัญ โดยเฉพาะอย่างยิ่งในแก๊งค้ายาติฆัวนาและอ่าว ได้นำไปสู่การเพิ่มความรุนแรงเนื่องจากการต่อสู้ของแก๊งค้ายาเพื่อควบคุมเส้นทางการค้าสู่สหรัฐ

การบังคับใช้กฎหมายของรัฐบาลกลางได้รับการจัดโครงสร้างใหม่อย่างน้อยห้าครั้งนับตั้งแต่ ค.ศ. 1982 ในความพยายามที่หลากหลายในการควบคุมการทุจริตและลดความรุนแรงของแก๊งค้ายา ในช่วงเวลาเดียวกันนั้นมีกองกำลังพิเศษชั้นยอดอย่างน้อยสี่กองกำลัง ที่สร้างขึ้นในฐานะทหารปลอดการทุจริตขึ้นใหม่ ที่สามารถทำสงครามกับระบบการติดสินบนเฉพาะถิ่นของเม็กซิโก นักวิเคราะห์คาดการณ์ว่ารายได้ขายส่งจากการขายยาผิดกฎหมายจะอยู่ในช่วงตั้งแต่ 13.6 ถึง 49.4 พันล้านดอลลาร์ต่อปี

รัฐสภาสหรัฐได้มีการออกกฎหมายในปลายเดือนมิถุนายน ค.ศ. 2008 เพื่อให้เม็กซิโกมีเงิน 1.6 พันล้านดอลลาร์สหรัฐสำหรับการริเริ่มเมริดาเพื่อให้เม็กซิโกมีการฝึกอบรมการบังคับใช้กฎหมายและเครื่องมือ ตลอดจนคำแนะนำด้านเทคนิคเพื่อเสริมสร้างระบบยุติธรรมของประเทศ เมื่อสิ้นสุดการบริหารของเฟลิเป กัลเดรอน (1 ธันวาคม ค.ศ. 2006 – 30 พฤศจิกายน ค.ศ. 2012) มียอดผู้เสียชีวิตอย่างเป็นทางการจากสงครามยาเสพติดเม็กซิโกอย่างน้อย 60,000 คน และประมาณการยอดผู้เสียชีวิตกว่า 120,000 คนภายใน ค.ศ. 2013 โดยไม่นับรวม 27,000 คนที่หายไป

ภูมิหลัง
--------

ดูเพิ่ม: เส้นเวลาของสงครามยาเสพติดเม็กซิโก
เนื่องจากตำแหน่งที่ตั้ง ประเทศเม็กซิโกถูกใช้มานานแล้วในฐานะจุดแวะและจุดขนถ่ายสารเสพติดและของเถื่อนระหว่างตลาดละตินอเมริกาและสหรัฐ ผู้ลักลอบชาวเม็กซิโกจัดหาเครื่องดื่มแอลกอฮอล์ให้กับแก๊งสหรัฐ ตลอดระยะเวลาของการห้ามสุราในสหรัฐ และการเริ่มของการค้ายาเสพติดผิดกฎหมายกับสหรัฐที่เริ่มขึ้นเมื่อการห้ามสิ้นสุดลงใน ค.ศ. 1933 ในช่วงปลายคริสต์ทศวรรษ 1960 ผู้ลักลอบนำเข้าสารเสพติดชาวเม็กซิโกเริ่มลักลอบค้ายาเสพติดในระดับสำคัญ

ช่วงคริสต์ทศวรรษ 1970 และต้นคริสต์ทศวรรษ 1980 ปาโบล เอสโกบาร์ ของประเทศโคลอมเบียเป็นผู้ส่งออกโคเคนรายใหญ่ และติดต่อธุรกิจกับเครือข่ายอาชญากรรมที่จัดตั้งทั่วโลก เมื่อมีความพยายามบังคับใช้กฎหมายมากขึ้นในเซาท์ฟลอริดาและแคริบเบียน องค์กรโคลอมเบียก็ได้สร้างความเป็นหุ้นส่วนกับผู้ค้าขายในเม็กซิโกเพื่อขนส่งโคเคนโดยทางบกผ่านทางเม็กซิโกไปยังสหรัฐ

นี่เป็นเรื่องง่ายเพราะเม็กซิโกเป็นแหล่งสำคัญของเฮโรอีนและกัญชา และผู้ค้ายาเสพติดจากเม็กซิโกได้สร้างโครงสร้างพื้นฐานที่พร้อมอำนวยแก่ผู้ค้าในโคลอมเบีย ในช่วงกลางคริสต์ทศวรรษ 1980 องค์กรจากประเทศเม็กซิโกได้รับการยอมรับอย่างดีและมีผู้ขนส่งโคเคนโคลอมเบียที่ไว้ใจได้ ในตอนแรก แก๊งเม็กซิโกได้รับการจ่ายเป็นเงินสดสำหรับการบริการขนส่งของพวกเขา แต่ในช่วงปลายคริสต์ทศวรรษ 1980 องค์กรขนย้ายเม็กซิโกและผู้ค้ายาเสพติดโคลอมเบียได้ตัดสินใจในข้อตกลงการชำระเงินในสินค้า

ผู้ขนส่งจากเม็กซิโกมักได้รับ 35 เปอร์เซ็นต์ถึง 50 เปอร์เซ็นต์ของการขนส่งโคเคนแต่ละครั้ง ข้อตกลงนี้หมายความว่าองค์กรจากเม็กซิโกได้เข้ามามีส่วนร่วมในการจัดจำหน่าย รวมทั้งการขนส่งโคเคน และกลายเป็นผู้ค้าที่มีอำนาจมากในสิทธิของตนเอง ในปีที่ผ่านมา แก๊งค้ายาซินาโลอาและแก๊งค้ายาอ่าว ได้ดำเนินการค้าโคเคนจากโคลอมเบียไปยังตลาดทั่วโลก

ความสมดุลของอำนาจระหว่างแก๊งค้ายาเม็กซิโกต่าง ๆ ที่เปลี่ยนแปลงไปอย่างต่อเนื่องเมื่อองค์กรใหม่ปรากฏตัวรวมทั้งคนรุ่นเก่าอ่อนแอลงและล่มสลาย การหยุดชะงักในระบบ เช่นการถูกจับกุมหรือการเสียชีวิตของผู้นำแก๊งค้ายา ก่อให้เกิดการนองเลือดเมื่อคู่ต่อสู้ก้าวเข้าสู่การใช้ประโยชน์จากอำนาจสูญญากาศ บางครั้งการสูญเสียความเป็นผู้นำเกิดขึ้นจากความสำเร็จในการบังคับใช้กฎหมายกับแก๊งค้ายาแบบเฉพาะเจาะจง ดังนั้นแก๊งค้ายาจึงมักพยายามที่จะเอาการบังคับใช้กฎหมายดังกล่าวเข้าต่อสู้กับแก๊งอื่น ทั้งโดยติดสินบนเจ้าหน้าที่เม็กซิโกเพื่อดำเนินการกับคู่แข่ง หรือเผยข่าวกรองเกี่ยวกับการดำเนินงานของคู่ต่อสู้ให้แก่รัฐบาลเม็กซิโกหรือสำนักงานป้องกันและปราบปรามยาเสพติดของสหรัฐ

ในขณะที่หลายปัจจัยมีส่วนทำให้ความรุนแรงทวีความรุนแรงขึ้น นักวิเคราะห์ด้านความปลอดภัยในเม็กซิโกซิตีติดตามต้นกำเนิดของความหายนะที่เพิ่มขึ้นของการปราบปรามการลักลอบขนยาเสพติด เพื่อแก้ปัญหาที่มีมานานระหว่างผู้ค้ายาเสพติดและรัฐบาลที่ถูกควบคุมโดยพรรคปฏิวัติสถาบัน (PRI) ซึ่งเริ่มสูญเสียการกุมอำนาจทางการเมืองในช่วงปลายคริสต์ทศวรรษ 1980

การต่อสู้ระหว่างแก๊งค้ายาเสพติดเริ่มจริงจังหลังจากการจับกุมมิเกล อังเฆล เฟลิกซ์ กัลลาร์โด อย่างจริงจังใน ค.ศ. 1989 ซึ่งเป็นผู้ดำเนินธุรกิจโคเคนในเม็กซิโก มีภาวะสงบนิ่งในการต่อสู้ในช่วงปลายคริสต์ทศวรรษ 1990 แต่ความรุนแรงได้ทวีความรุนแรงขึ้นอย่างต่อเนื่องตั้งแต่ ค.ศ. 2000

### ประธานาธิบดี

ดูบทความหลักที่: พรรคปฏิวัติสถาบัน § ภาพรวม
พรรคปฏิวัติสถาบันที่โดดเด่นปกครองเม็กซิโกเป็นเวลาประมาณ 70 ปีจนถึง ค.ศ. 2000 ในช่วงเวลานี้ แก๊งค้ายาเสพติดได้ขยายอำนาจและการคอร์รัปชัน รวมทั้งปฏิบัติการต่อต้านยาเสพติดได้มุ่งเน้นไปที่การทำลายกัญชาและพืชฝิ่นในพื้นที่ภูเขาเป็นหลัก โดยไม่มีการปฏิบัติการทางทหารขนาดใหญ่ที่มีชื่อเสียงระดับสูงต่อโครงสร้างหลักของพวกเขาในเขตเมืองจนกระทั่งการเลือกตั้งในเม็กซิโก ค.ศ. 2000 เมื่อพรรคกิจแห่งชาติฝ่ายขวาได้รับตำแหน่งประธานาธิบดีและเริ่มการปราบปรามแก๊งค้ายาเสพติดในเขตอิทธิพลของพวกเขาเอง

#### บิเซนเต ฟอกซ์

ดูบทความหลักที่: การดำรงตำแหน่งประธานาธิบดีของบิเซนเต ฟอกซ์
การฝึกทหารเม็กซิกันในเดือนสิงหาคม ค.ศ. 2010
ใน ค.ศ. 2000 บิเซนเต ฟอกซ์ จากพรรค PAN ฝ่ายขวา ได้กลายเป็นประธานาธิบดีเม็กซิกันคนแรกที่ไม่ได้มาจากพรรค PRI (ซึ่งปกครองประเทศเม็กซิโกมา 70 ปี) การดำรงตำแหน่งประธานาธิบดีของเขาผ่านไปอย่างสันติ โดยมีดัชนีอาชญากรรมไม่ต่างจากรัฐบาลเดิมมากนัก และความคิดเห็นของประชาชนชาวเม็กซิกันส่วนใหญ่มองโลกในแง่ดีต่อการเปลี่ยนแปลงระบอบการปกครอง โดยประเทศเม็กซิโกยังแสดงอัตราการฆาตกรรมที่ลดลงโดยทั่วไประหว่าง ค.ศ. 2000 ถึง 2007 ส่วนการวิพากษ์วิจารณ์ที่รุนแรงที่สุดอย่างหนึ่งของการบริหารของฟอกซ์เกิดจากการจัดการความไม่สงบของชาวไร่ชาวนาในซานซัลบาดอร์อาเตนโก

ในช่วงเวลานี้ โลกใต้ดินของอาชญากรเม็กซิกันไม่เป็นที่รู้จักอย่างกว้างขวาง เนื่องจากต่อมาได้เกิดขึ้นกับประธานาธิบดีกัลเดรอน และสงครามยาเสพติดของเขา องค์ประกอบหลักของความขัดแย้งที่จะเกิดขึ้นได้เริ่มเกิดขึ้น เช่น การโจมตีของแก๊งค้ายาซินาโลอา และการรุกเข้าสู่พื้นที่หลักของแก๊งค้ายาอ่าวในรัฐตาเมาลีปัส

คาดว่าในช่วง 8 เดือนแรกของ ค.ศ. 2005 (ระหว่างเดือนมกราคมถึงสิงหาคม) มีผู้เสียชีวิตประมาณ 110 รายในนูเอโบลาเรโด รัฐตาเมาลีปัส อันเป็นผลมาจากการต่อสู้ระหว่างแก๊งค้ายาอ่าวกับแก๊งค้ายาซินาโลอา ในปีเดียวกันนั้น ได้เกิดเหตุความรุนแรงขึ้นอีกครั้งในรัฐมิโชอากัง เนื่องจากแก๊งค้ายาลาฟามิเลียมิโชอากานาได้สถาปนาตัวเองขึ้น หลังจากที่แยกตัวออกจากกลุ่มพันธมิตรเดิมอย่างแก๊งค้ายาอ่าว และโลสเซตัส

#### เฟลิเป กัลเดรอน

ดูบทความหลักที่: เฟลิเป กัลเดรอน § การดำรงตำแหน่งประธานาธิบดี
รัฐที่เกิดความขัดแย้งส่วนใหญ่ ทำเครื่องหมายด้วยสีแดง
เมื่อวันที่ 11 ธันวาคม ค.ศ. 2006 ประธานาธิบดี เฟลิเป กัลเดรอน ที่เพิ่งได้รับเลือกตั้งใหม่จากพรรค PAN ได้ส่งทหารกองทัพบกเม็กซิโกจำนวน 6,500 นายไปยังรัฐมิโชอากัง ซึ่งเป็นรัฐบ้านเกิดของเขา เพื่อยุติความรุนแรงด้านยาเสพติดที่นั่น ปฏิบัติการนี้ถือเป็นการตอบโต้ครั้งใหญ่ครั้งแรกที่เกิดขึ้นกับความรุนแรงของแก๊งค้ายา และโดยทั่วไปถือเป็นจุดเริ่มต้นของสงครามยาเสพติดในเม็กซิโกระหว่างรัฐบาลกับแก๊งค้ายาเสพติด เมื่อเวลาผ่านไป กัลเดรอนยังคงยกระดับการทัพต่อต้านยาเสพติด ซึ่งขณะนี้มีทหารประมาณ 45,000 นายที่มีส่วนร่วมกับกับกองกำลังตำรวจของรัฐและรัฐบาลกลาง

รัฐบาลค่อนข้างประสบความสำเร็จในการกักขังเจ้าพ่อยาเสพติด อย่างไรก็ตาม ความรุนแรงที่เกี่ยวข้องกับยาเสพติดได้เพิ่มสูงขึ้นในพื้นที่ที่มีการโต้แย้งกันตามแนวชายแดนของสหรัฐ เช่น ซิวดัดฆัวเรซ, ติฆัวนา และมาตาโมโรส นักวิเคราะห์บางคน เช่น เอกอัครรัฐทูตสหรัฐในประเทศเม็กซิโกอย่างการ์โลส ปัสกวล แย้งว่าความรุนแรงที่เพิ่มขึ้นนี้เป็นผลโดยตรงจากมาตรการทางทหารของเฟลิเป กัลเดรอน นับตั้งแต่กัลเดรอนได้เปิดตัวกลยุทธ์ทางทหารของเขาในการต่อต้านกลุ่มอาชญากร ได้มีผู้เสียชีวิตด้วยความรุนแรงที่เกี่ยวข้องกับกลุ่มอาชญากรเพิ่มขึ้นอย่างน่าตกใจ: ผู้คนมากกว่า 15,000 รายที่ต้องสงสัยในการโจมตีของแก๊งค้ายาเสพติดนับตั้งแต่เปิดตัวเมื่อปลาย ค.ศ. 2006 ผู้คนมากกว่า 5,000 รายถูกสังหารที่ประเทศเม็กซิโกใน ค.ศ. 2008 ตามมาด้วยการฆาตกรรม 9,600 ครั้งใน ค.ศ. 2009 ส่วน ค.ศ. 2010 ได้มีการฆาตกรรมมากกว่า 15,000 คดีทั่วประเทศ

อ้างอิง
-------

1. ↑
2. ↑
3. ↑
4. ↑
5. ↑  "Why is Honduras so violent". *Insight Crime*. October 2015.
6. ↑
7. ↑  A new post combating an ever-evolving threat. Australian Federal Police (AFP). 11 May 2018.
8. ↑
9. 1 2 3 4 5 6 7
10. ↑  "Las alianzas criminales del CJNG para expandirse en México".
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑  "Mexico - UCDP - Uppsala Conflict Data Program". *ucdp.uu.se*. สืบค้นเมื่อ 2020-06-25.
23. ↑
24. ↑  'Mexico's war on drugs is one big lie' | *The Observer*
25. ↑  Geoffrey Ramsey (2011-08-11). "U.S. Special Forces Trained Mexican Troops in Colorado". *insightcrime.org*. สืบค้นเมื่อ 25 June 2015.
26. ↑  Lehmuth, Erica L.; Etter, Gregg W. (2011-11-15). "The Mexican Drug Wars: Organized Crime, Narco-Terrorism, Insurgency or Asymmetric Warfare?". *allacademic.com*. คลังข้อมูลเก่าเก็บจากแหล่งเดิมเมื่อ 2015-06-26. สืบค้นเมื่อ 25 June 2015.
27. ↑  "ANUNCIO SOBRE LA OPERACIÓN CONJUNTA MICHOACÁN". *Presidencia de la Republica, Mexico*. 11 Dec 2006.
28. ↑  "Calderón: Estamos luchando en contra de los criminales". *TeleSur TV*. Aug 30, 2011.
29. ↑  "Poiré defiende estrategia del Gobierno Federal en lucha antinarco; entrevista AlJazeera". Al Jazeera. Aug 18, 2011.
30. ↑  "Sugiere Sarukhán que Calderón no busca reducir tráfico de drogas". *SDP Noticias*. 2011-05-17. คลังข้อมูลเก่าเก็บจากแหล่งเดิมเมื่อ October 20, 2014.
31. ↑  Beittel, June S. (22 July 2015). "Mexico: Organized Crime and Drug Trafficking Organizations" (PDF). Congressional Research Service. สืบค้นเมื่อ 10 May 2016.
32. ↑  "Mexico's Drug War". *Council on Foreign Relations*. คลังข้อมูลเก่าเก็บจากแหล่งเดิมเมื่อ 2015-06-26. สืบค้นเมื่อ 25 June 2015.
33. 1 2  Cook, Colleen W. (16 October 2007). *Mexico's Drug Cartels* (PDF). *CRS Report for Congress*. Congressional Research Service. p. 7. สืบค้นเมื่อ 10 May 2016.
34. 1 2 3 4  Vulliamy, Ed. *Amexica: War Along the Borderline*. New York: Farrar, Straus and Giroux, 2010.
35. ↑  Carl, Traci (November 3, 2009). "Progress in Mexico drug war is drenched in blood". INSI. Associated Press. คลังข้อมูลเก่าเก็บจากแหล่งเดิมเมื่อ 2014-02-02. สืบค้นเมื่อ 2010-03-16.
36. ↑  "High U.S. cocaine cost shows drug war working: Mexico". Reuters. September 14, 2007. สืบค้นเมื่อ 2009-04-01.
37. ↑  Seelke, Clare Ribando (29 January 2013). *Mexico and the 112th Congress* (PDF). Congressional Research Service. pp. 2, 13, 14. สืบค้นเมื่อ 10 May 2016.
38. ↑  Longmire, Sylvia. Cartel: The Coming Invasion Of Mexico’s Drug Wars. 2011. ‘Revamping Mexico’s Police Forces’ p. 120. Palgrave McMillan ISBN 978-0-230-11137-0
39. ↑  Fantz, Ashley (January 20, 2012). "The Mexico drug war: Bodies for billions". CNN News. สืบค้นเมื่อ 2012-03-05.
40. ↑  "Mexican drug gangs 'spread to every region of US'". BBC News. 26 March 2010. สืบค้นเมื่อ 2010-04-23.
41. ↑  Miroff, Nick; Booth, William (26 November 2011). "Mexico's drug war is at a stalemate as Calderon's presidency ends". *The Washington Post*. เก็บจากแหล่งเดิมเมื่อ 1 December 2012. สืบค้นเมื่อ 1 December 2012.
42. ↑  Booth, William (30 November 2012). "Mexico's crime wave has left about 25,000 missing, government documents show". *The Washington Post*. เก็บจากแหล่งเดิมเมื่อ 1 December 2012. สืบค้นเมื่อ 1 December 2012.
43. ↑  Counting Mexico's drug victims is a murky business เก็บถาวร 2016-05-28 ที่ เวย์แบ็กแมชชีน National Catholic Reporter, by Claire Schaeffer-Duffy, Mar. 1, 2014
44. ↑  *DEA History* (PDF). US DEA. คลังข้อมูลเก่าเก็บจากแหล่งเดิม (PDF)เมื่อ 2006-08-23. สืบค้นเมื่อ 2008-09-21.
45. 1 2  "Mexico, U.S. Italy: The Cocaine Connection". Stratfor Intelligence. September 18, 2008. คลังข้อมูลเก่าเก็บจากแหล่งเดิมเมื่อ November 22, 2008. สืบค้นเมื่อ 2008-09-20.
46. 1 2  Burton, Fred (May 2, 2007). "Mexico: The Price of Peace in the Cartel Wars". Stratfor Global Intelligence. สืบค้นเมื่อ 2009-08-16.
47. ↑
48. ↑
49. ↑
50. ↑
51. ↑
52. ↑
53. 1 2
54. ↑
55. ↑

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สงครามยาเสพติดเม็กซิโก**

* Map of Mexican Drug War violence
* Bowers, Charles (2009). "The Mexican Kidnapping Industry". คลังข้อมูลเก่าเก็บจากแหล่งเดิมเมื่อ 2015-02-23. สืบค้นเมื่อ 2018-11-18. `{{cite journal}}`: Cite journal ต้องการ `|journal=` (help) An academic paper examining both the emergence of kidnapping as a drug war spillover, and statewide variance in Mexico's kidnapping statutes.
* The Mexican Zetas and Other Private Armies – written by the Strategic Studies Institute.
* Mexico page on InSight Crime. Ongoing reporting on Mexico's drug war and involved cartels.
* "Full Coverage Mexico Under Siege". *Los Angeles Times*. คลังข้อมูลเก่าเก็บจากแหล่งเดิมเมื่อ 2014-04-06. สืบค้นเมื่อ September 12, 2016.
* The Atlantic: Mexico's Drug War
* George Grayson, "Mexico's Elite Must Commit to Fighting Drug Cartels", Foreign Policy Association Headline Series.
* Juarez, City of Death, City of Hope
* Cocaine Incorporated June 15, 2012